Sag C-77/11

Rådet for Den Europæiske Union

mod

Europa-Parlamentet

»Annullationssøgsmål — endelig vedtagelse af Unionens almindelige budget for regnskabsåret 2011 — Europa-Parlamentets formands retsakt, hvorved den endelige vedtagelse fastslås — artikel 314, stk. 9, TEUF — Parlamentets og Rådets fastlæggelse af Unionens årlige budget — artikel 314, stk. 1, TEUF — princip om den institutionelle ligevægt — princip om tildeling af beføjelser — pligt til loyalt samarbejde — overholdelse af væsentlige formforskrifter«

Sammendrag – Domstolens dom (Store Afdeling) af 17. september 2013

Den Europæiske Unions budget – budgetbehandling – Parlamentets formands konstatering af budgettets endelige vedtagelse – behov for Rådets medunderskrift – foreligger ikke

(Art. 14, stk. 1, TEU og art. 16, stk. 1 TEU; art. 263 TEUF, art. 288 TEUF, art. 289, stk. 2, TEUF, art. 296, stk. 1, TEUF og art. 314, stk. 1 og 9, TEUF)

Budgetproceduren i artikel 314 TEUF afsluttes med vedtagelsen af en retsakt i henhold til denne bestemmelses stk. 9, hvorved Parlamentets formand som denne institutions organ, efter kontrol af procedurens forskriftsmæssighed, bekræfter den endelige vedtagelse af budgettet. Denne retsakt udgør den endelige fase i proceduren for vedtagelse af Unionens budget og tillægger det bindende virkning. Selv om det i denne henseende er rigtigt, at artikel 314, stk. 1, TEUF bekræfter, at budgetfunktionen i overensstemmelse med artikel 14, stk. 1, TEU og artikel 16, stk. 1, TEU udøves af Parlamentet og Rådet i fællesskab, er der ingen bestemmelse i artikel 314 TEUF, der foreskriver vedtagelse af en retsakt undertegnet af formændene for Parlamentet og Rådet i fællesskab ved afslutningen af budgetproceduren.

Endvidere finder artikel 296, stk. 1, TEUF ikke anvendelse i forbindelse med budgetproceduren i artikel 314 TEUF. Selv om retsakten i henhold til artikel 314, stk. 9, TEUF følger af en særlig lovgivningsprocedure, udgør den på grund af budgettets karakter ikke en egentlig lovgivningsmæssig retsakt som omhandlet i artikel 288 TEUF og artikel 289, stk. 2, TEUF, men udgør under alle omstændigheder en anfægtelig retsakt i henhold til artikel 263 TEUF, for så vidt som den giver Unionens budget bindende virkning.

(jf. præmis 50, 54-56, 60 og 63)

Sag C-77/11

Rådet for Den Europæiske Union

mod

Europa-Parlamentet

»Annullationssøgsmål — endelig vedtagelse af Unionens almindelige budget for regnskabsåret 2011 — Europa-Parlamentets formands retsakt, hvorved den endelige vedtagelse fastslås — artikel 314, stk. 9, TEUF — Parlamentets og Rådets fastlæggelse af Unionens årlige budget — artikel 314, stk. 1, TEUF — princip om den institutionelle ligevægt — princip om tildeling af beføjelser — pligt til loyalt samarbejde — overholdelse af væsentlige formforskrifter«

Sammendrag – Domstolens dom (Store Afdeling) af 17. september 2013

Den Europæiske Unions budget — budgetbehandling — Parlamentets formands konstatering af budgettets endelige vedtagelse — behov for Rådets medunderskrift — foreligger ikke

(Art. 14, stk. 1, TEU og art. 16, stk. 1 TEU; art. 263 TEUF, art. 288 TEUF, art. 289, stk. 2, TEUF, art. 296, stk. 1, TEUF og art. 314, stk. 1 og 9, TEUF)

Budgetproceduren i artikel 314 TEUF afsluttes med vedtagelsen af en retsakt i henhold til denne bestemmelses stk. 9, hvorved Parlamentets formand som denne institutions organ, efter kontrol af procedurens forskriftsmæssighed, bekræfter den endelige vedtagelse af budgettet. Denne retsakt udgør den endelige fase i proceduren for vedtagelse af Unionens budget og tillægger det bindende virkning. Selv om det i denne henseende er rigtigt, at artikel 314, stk. 1, TEUF bekræfter, at budgetfunktionen i overensstemmelse med artikel 14, stk. 1, TEU og artikel 16, stk. 1, TEU udøves af Parlamentet og Rådet i fællesskab, er der ingen bestemmelse i artikel 314 TEUF, der foreskriver vedtagelse af en retsakt undertegnet af formændene for Parlamentet og Rådet i fællesskab ved afslutningen af budgetproceduren.

Endvidere finder artikel 296, stk. 1, TEUF ikke anvendelse i forbindelse med budgetproceduren i artikel 314 TEUF. Selv om retsakten i henhold til artikel 314, stk. 9, TEUF følger af en særlig lovgivningsprocedure, udgør den på grund af budgettets karakter ikke en egentlig lovgivningsmæssig retsakt som omhandlet i artikel 288 TEUF og artikel 289, stk. 2, TEUF, men udgør under alle omstændigheder en anfægtelig retsakt i henhold til artikel 263 TEUF, for så vidt som den giver Unionens budget bindende virkning.

(jf. præmis 50, 54-56, 60 og 63)